32001R1271
L 175/9
JURNALUL OFÍCIAL AL UNIUNII EUROPENE
REGULAMENTUL (CE) NR. 1271/2001 AL COMISIEI
din 27 iunie 2001
de modificare a Regulamentului (CE) nr. 1443/98 de stabilire a bilanțului de aprovizionare a insulelor Canare cu produse din sectorul orezului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1601/92 al Consiliului din 15 iunie 1992 privind măsurile specifice referitoare la anumite produse agricole pentru Insulele Canare (1), modificat ultima dată de Regulamentul (CE) nr. 2826/2000 (2), în special articolul 3 alineatul (4),
întrucât:
(1)
Normele comune de aplicare a regimului specific de aprovizionare a Insulelor Canare cu anumite produse agricole au fost stabilite de Regulamentul (CE) nr. 2790/94 al Comisiei (3), modificat ultima dată de Regulamentul (CE) nr. 1620/1999 (4).
(2)
În sensul aplicării dispozițiilor articolului 2 din Regulamentul (CEE) nr. 1601/92, este necesară întocmirea bilanțului estimativ de aprovizionare a Insulelor Canare cu produse din sectorul orezului. Acest bilanț trebuie întocmit în funcție de nevoile acestei regiuni. Prin urmare, anexa la Regulamentul (CE) nr. 1443/98 al Comisiei (5), modificat ultima dată de Regulamentul (CE) nr. 1359/2000 (6), trebuie înlocuită cu anexa la prezentul regulament.
(3)
În așteptarea intrării în vigoare a reformei regimului specific de aprovizionare și pentru a nu întrerupe punerea în aplicare a regimului specific de aprovizionare în vigoare, este necesar să se stabilească bilanțul de aprovizionare pentru perioada cuprinsă între 1 iulie și 31 decembrie 2001.
(4)
Măsurile prevăzute de prezentul regulament sunt în conformitate cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 1443/98 se înlocuiește cu anexa la prezentul regulament.
Articolul 2
Prezentul regulament intră în vigoare la 1 iulie 2001.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 iunie 2001.